চার্লি ডেভিস
চার্লস অ্যালান (চার্লি) ডেভিস (ইংরেজি: Charlie Davis; জন্ম: ১ জানুয়ারি, ১৯৪৪) পোর্ট অব স্পেনের বেলমন্টে জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ১৯৬৮ থেকে ১৯৭৩ মেয়াদকালে ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেটে অংশ নিয়েছিলেন। ঘরোয়া প্রথম-শ্রেণীর ক্রিকেটে ত্রিনিদাদের প্রতিনিধিত্ব করেন চার্লি ডেভিস। দলে তিনি মূলতঃ ব্যাটসম্যান হিসেবে ভূমিকা রাখতেন। পাশাপাশি কার্যকরী তার বোলিংও দলের সফলতায় উল্লেখযোগ্য অবদান রাখতো।